b'\n_START_ARTICLE_\nAutomated Transfer Vehicle\n_START_PARAGRAPH_\nAutomated Transfer Vehicle eller ATV er et ubemannet romskip utviklet av ESA. Alle ATV-er er utviklet for \xc3\xa5 forsyne den internasjonale romstasjonen ISS med drivstoff, vann, luft, nyttelast og eksperimenter. I tillegg kan ATV-ene bruke sitt drivsystem til \xc3\xa5 l\xc3\xb8fte ISS opp til h\xc3\xb8yere baner, som synker over tid pga friksjon mot atmosf\xc3\xa6ren._NEWLINE_ATV-ene vil bli skutt opp med en Ariane 5-rakett fra Kourou, Fransk Guyana. Etter omtrent to dagers ferd, vil den ankomme ISS, og dokket automatisk med den russiske modulen Zvezda. Den f\xc3\xb8rste ferden med en ATV ble utsatt flere ganger f\xc3\xb8r oppskytningen fant sted 9. mars 2008.\n_START_SECTION_\nKonstruksjon\n_START_PARAGRAPH_\nATV er designet til \xc3\xa5 komplementere de russiske Progress-romfart\xc3\xb8yene, og har tre ganger s\xc3\xa5 stor lastekapasitet. Som Progress, kan ATV innehold b\xc3\xa5de v\xc3\xa6sker og relativ s\xc3\xa5rbar last som er lagret i trykksatt milj\xc3\xb8, slik at brukerne av ISS kan komme til de uten \xc3\xa5 bruke romdrakter. ATV sitt trykksatte lasterom er basert p\xc3\xa5 den italiensk-bygde Multi-Purpose Logistics Module (MPLM), som allerede er i bruk ombord p\xc3\xa5 romfergene som en \xc2\xabrom-lastecontainer\xc2\xbb som transporterer utstyr til og fra romstasjonen. P\xc3\xa5 samme m\xc3\xa5te som Progress vil ATV ogs\xc3\xa5 fungere som container for romstasjonens avfall._NEWLINE_Hovedentrepren\xc3\xb8ren for ATV er EADS Astrium Space Transportation, som leder et konsortium av underentrepren\xc3\xb8rer. Kontoret for hovedentrepren\xc3\xb8ren er lokalisert i Les Mureaux, Frankrike, og vil bli overf\xc3\xb8rt til Bremen, Tyskland, med en gang utviklingen er komplett og produksjonen av de seks f\xc3\xb8rste ATV starter.\n_START_SECTION_\nJules Verne\n_START_PARAGRAPH_\nDenne f\xc3\xb8rste ATV ble oppkalt etter Jules Verne, den aller f\xc3\xb8rste science-fiction forfatteren. \xc2\xabJules Verne\xc2\xbb ble sendt med b\xc3\xa5t i juli 2007 til Korou i Fransk Guyana for forberedelse til oppskyting. Den f\xc3\xb8rste ferden med en ATV ble utsatt mange ganger f\xc3\xb8r oppskytningen 9. mars 2008.'